CELEX: 32015D2049
Language: hr
Date: 2015-11-10 00:00:00
Title: Provedbena odluka Vijeća (EU) 2015/2049 od 10. studenoga 2015. o pokretanju automatizirane razmjene daktiloskopskih podataka u Švedskoj

17.11.2015   
            
            
               HR
            
            
               Službeni list Europske unije
            
            
               L 300/15
            
         PROVEDBENA ODLUKA VIJEĆA (EU) 2015/2049
   od 10. studenoga 2015.
   o pokretanju automatizirane razmjene daktiloskopskih podataka u Švedskoj
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2008/615/PUP od 23. lipnja 2008. o produbljivanju prekogranične suradnje, posebno u suzbijanju terorizma i prekograničnog kriminala (1), a posebno njezin članak 33.,
   uzimajući u obzir mišljenje Europskog parlamenta,
   budući da:
   
               (1)
            
            
               U skladu s člankom 25. stavkom 2. Odluke 2008/615/PUP, dostava osobnih podataka iz te Odluke ne smije se obavljati dok opće odredbe o zaštiti podataka utvrđene u poglavlju 6. te Odluke ne budu provedene u nacionalnom pravu državnih područja država članica koje su uključene u takvu dostavu.
            
         
               (2)
            
            
               Člankom 20. Odluke Vijeća 2008/616/PUP (2) predviđeno je da se provjera je li navedeni uvjet ispunjen u vezi s automatskom razmjenom podataka sukladno poglavlju 2. Odluke 2008/615/PUP provodi na temelju izvješća o ocjeni utemeljenog na upitniku, ocjenjivačkog posjeta i pokusa.
            
         
               (3)
            
            
               U skladu s poglavljem 4. točkom 1.1. Priloga Odluci 2008/616/PUP, upitnik koji sastavlja odgovarajuća radna skupina Vijeća odnosi se na svaku automatiziranu razmjenu podataka i država članica mora ga popuniti čim smatra da ispunjava preduvjete za dijeljenje podataka u odgovarajućoj kategoriji podataka.
            
         
               (4)
            
            
               Švedska je ispunila upitnik o zaštiti podataka i upitnik o razmjeni daktiloskopskih podataka.
            
         
               (5)
            
            
               Švedska je provela uspješan pokus s Austrijom.
            
         
               (6)
            
            
               Obavljen je ocjenjivački posjet Švedskoj i austrijska ocjenjivačka skupina sastavila je izvješće o ocjenjivačkom posjetu te ga je proslijedila odgovarajućoj radnoj skupini Vijeća.
            
         
               (7)
            
            
               Vijeću je predstavljeno cjelovito izvješće o ocjeni u kojem su sažeti rezultati upitnika, ocjenjivačkog posjeta i pokusa u vezi s razmjenom daktiloskopskih podataka.
            
         
               (8)
            
            
               Vijeće je 13. srpnja 2015. zaključilo da je Švedska u potpunosti provela opće odredbe o zaštiti podataka utvrđene u poglavlju 6. Odluke 2008/615/PUP.
            
         
               (9)
            
            
               Stoga bi Švedska, za potrebe automatiziranog pretraživanja daktiloskopskih podataka, trebala imati pravo primati i dostavljati osobne podatke na temelju članka 9. Odluke 2008/615/PUP.
            
         
               (10)
            
            
               Odluka 2008/615/PUP obvezujuća je za Dansku te ona stoga sudjeluje u donošenju i primjeni ove Odluke kojom se provodi Odluka 2008/615/PUP.
            
         
               (11)
            
            
               Odluka 2008/615/PUP obvezujuća je za Irsku te ona stoga sudjeluje u donošenju i primjeni ove Odluke kojom se provodi Odluka 2008/615/PUP.
            
         
               (12)
            
            
               Odluka 2008/615/PUP nije obvezujuća za Ujedinjenu Kraljevinu te ona stoga ne sudjeluje u donošenju ove Odluke kojom se provodi Odluka 2008/615/PUP, ona za nju nije obvezujuća niti se na nju primjenjuje,
            
         DONIJELO JE OVU ODLUKU:
   Članak 1.
   Za potrebe automatiziranog pretraživanja daktiloskopskih podataka, Švedska ima pravo primati i dostavljati osobne podatke na temelju članka 9. Odluke 2008/615/PUP od 15. studenoga 2015.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   
      Ova Odluka primjenjuje se u skladu s Ugovorima.
      Sastavljeno u Bruxellesu 10. studenoga 2015.
      
         
            Za Vijeće
         
         
            Predsjednik
         
         P. GRAMEGNA
      
   
   
      (1)  SL L 210, 6.8.2008., str. 1.
   
   
      (2)  Odluka Vijeća 2008/616/PUP od 23. lipnja 2008. o provedbi Odluke 2008/615/PUP o produbljivanju prekogranične suradnje, posebno u suzbijanju terorizma i prekograničnog kriminala (SL L 210, 6.8.2008., str. 12.).